C 194/82
FI
Euroopan unionin virallinen lehti
12.5.2022
1.3 ETSK korostaa, että ajoneuvokantaa koskevat rajoitukset antavat alan teknologisille muutoksille erittäin voimakkaan sysäyksen, jolla on tehokas vaikutus.
Kuten aiemmassakin lausunnossaan (2), ETSK huomauttaa, että pakoputkipäästöihin perustuvan lähestymistavan rinnalle tarvitaan sen kaikista eduista huolimatta myös muita politiikkavälineitä.
55-valmiuspaketin puitteissa on otettava huomioon koko elinkaari ja vältettävä sellaista tieliikenteen sähköistämistä, joka johtaa päästöjen siirtymiseen kohti arvoketjun alkupäätä.
1.4 ETSK tähdentää painokkaasti, että henkilökohtaisen liikkumisen on oltava jatkossakin mahdollista ja kohtuuhintaista kaikille.
Tämä koskee etenkin niitä työmatkalaisia, joilla ei ole käytettävissään laadukkaita julkisen liikenteen palveluja tai muita liikkumisratkaisuja (3).
1.5 Autoteollisuus on Euroopan taloudelle strategisen tärkeä toimiala.
Autojen valmistus (kokoonpano ja osien valmistajat) työllistää 2,6 miljoonaa henkeä ja luo 900 000 työpaikkaa alihankintayrityksissä.
Alan osuus EU:n valmistusteollisuuden työpaikoista on kaiken kaikkiaan 11,6 prosenttia.
1.6 Koska 55-valmiuspaketti edellyttää vähähiilistämisen huomattavaa nopeuttamista varsinkin autoteollisuudessa, sellaisilla alueilla, jotka ovat riippuvaisia autoteollisuuden toimitusketjuista, tarvitaan lisäresursseja päästövähennystoi­ menpiteiden sosiaalisten seurausten lievittämiseksi.
Resursseja voitaisiin saada esimerkiksi laajennetusta oikeudenmukaisen siirtymän rahastosta.
1.7 ETSK toistaa jo aiemmin esittämänsä kehotuksen laatia arviointi ja selvittää sen yhteydessä, mitä on saatu aikaan työntekijöiden pätevyyksien, uudelleenkoulutuksen ja koulutuksen hyväksi, ja esittää arvioinnissa myös ajantasainen analyysi siitä, millä aloilla on tarvetta (lisä)toimiin autoteollisuuden työntekijöiden osaamisen ja pätevyyksien kehittämiseksi edelleen rakennemuutosta varten (4).
Komitea tähdentää, että nämä näkökohdat olisi otettava huomioon ehdotettavissa hallintoa ja seurantaa koskevissa säännöksissä.
1.8 ETSK on huolissaan siitä, että ilman siirtymän tueksi tarvittavaa latausinfrastruktuuria vähennystavoitteita on vaikea saavuttaa.
Latausinfrastruktuuria on rakennettava kaikkialle sinne, missä ihmiset asuvat, työskentelevät ja hoitavat päivittäisiä askareitaan.
1.9 Uusiutuvilla ja vähähiilisillä polttoaineilla sekä e-polttoaineilla voi olla jonkinlainen rooli tieliikenteen vähähiilistämisessä etenkin nykyisen ajoneuvokannan osalta ja sellaisilla osa-alueilla, joilla on hankala siirtyä sähköön, mutta niihin on sovellettava järeitä kestävyysnormeja.
2.
Ehdotuksen tausta 2.1 Euroopan vihreän kehityksen ohjelmasta annetulla tiedonannolla (5) käynnistettiin EU:n uusi kasvustrategia, jonka tavoitteena on tehdä EU:sta oikeudenmukainen ja vauras yhteiskunta, jolla on nykyaikainen, resurssitehokas ja kilpailukykyinen talous.
Siinä vahvistetaan komission pyrkimys nostaa ilmastotavoitteitaan ja tehdä Euroopasta ensimmäinen ilmastoneutraali maanosa vuoteen 2050 mennessä.
2.2 Tämä tavoite asetettiin komission tiedonannossa ”Puhdas maapallo kaikille – Eurooppalainen visio kukoistavasta, nykyaikaisesta, kilpailukykyisestä ja ilmastoneutraalista taloudesta” (6).
2.3 Komission tiedonannossa ”EU:n ilmastotavoite vuodelle 2030 entistä korkeammalle” (7) ehdotetaan kattavan vaikutustenarvioinnin pohjalta, että EU:n tavoitetasoa nostetaan ja että esitetään kattava suunnitelma Euroopan unionin nettopäästöjä koskevan vuoden 2030 sitovan tavoitteen nostamiseksi vähintään 55 prosenttiin vastuullisella tavalla.
Vuoden 2030 tavoitteena on Pariisin sopimuksen tavoitteen mukaisesti pitää maapallon lämpötilan nousu selvästi alle kahdessa celsiusasteessa ja jatkaa toimia nousun pitämiseksi 1,5 celsiusasteessa.
Eurooppa-neuvosto vahvisti joulukuussa 2020 pitämässään kokouksessa EU:n uuden sitovan tavoitteen vuodelle 2030 (8).
Varmistaakseen, että vuoden 2030 kunnianhimoisemmat tavoitteet saavutetaan, komissio on tarkistanut nykyistä ilmasto- ja energialainsäädäntöä, jonka odotetaan vähentävän kasvihuonekaasupäästöjä vain 40 prosenttia vuoteen 2030 mennessä ja 60 prosenttia vuoteen 2050 mennessä.
(2) (3) (4) (5) (6) (7) (8)
EUVL C 227, 28.6.2018, s. 52.
ETSK:n lausunto aiheesta ”EU:n liikkuvuusstrategia ja EU:n teollisuuden arvoketjut: ekosysteemipohjainen autoteollisuus” (oma-aloitteinen lausunto), kohta 1.3 (EUVL C 105, 4.3.2022, s. 26).
EUVL C 227, 28.6.2018, s.
52, kohdat 1.6 ja 4.13.
COM(2019) 640 final.
COM(2018) 773 final.
COM(2020) 562 final.
Eurooppa-neuvoston päätelmät 10.–11. joulukuuta 2020, EUCO 22/20 CO EUR 17 CONCL 8.